**TÁJÉKOZTATÓ**

**a személyes adatkezeléssel érintettek részére**

**hulladékgyűjtő edényzet kiosztása során**

*Jelen tájékoztatót javasoljuk az önkormányzat honlapján kitenni honlapjukra a kukák kiosztásáról szóló tájékoztatásuk mellékleteként, valamint a kiosztása során egy kinyomtatott példányt kifüggeszteni a kiosztás helyszínén, kitöltendők a sárgított részek, amely önkormányzat nem rendelkezik adatvédelmi tisztviselővel, annak javasoljuk telefonon megkeresni a KDV Projekt Iroda adatvédelmi tisztviselőjét (Gerlang Ferenc 30/687-0543).*

A településen a Közép-Duna Vidéke Hulladékgazdálkodási Önkormányzati Társulás által elnyert KEHOP 3.2.1.-15-2016-0002 azonosító számú „Közép-Duna Vidéke Hulladékgazdálkodási Rendszer” megnevezésű projekt keretében a hulladékról szóló 2012. évi CLXXXV. törvény szerinti ingatlanhasználók részére elkülönítetten gyűjtött hulladék gyűjtésére alkalmas hulladékgyűjtő edényzet kiosztása történik, melyben az önkormányzat vállalta a kiosztás feladatát. Ehhez, valamint az átvétel elismertetésének biztosítása érdekében a területileg illetékes hulladékgazdálkodási közszolgáltató (mint adatkezelő) személyes adatokat biztosít az Önkormányzat (mint adatfeldolgozó) számára.

AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) 14. cikke alapján a következőkről tájékoztatjuk az érintetteket:

Adatkezelő megnevezése: Depónia Nonprofit Kft.

 székhelye: 8000. Székesfehérvár, Sörház tér 3.

 e.mail: titkarsag@deponia.hu

 képviseli: Steigerwald Tibor ügyvezető

Adatfeldolgozó megnevezése: …………….. Község/Város Önkormányzata

 székhelye: ………………………………………….

 elérhetősége: ………………………………………….

 képviseli: …………………………. polgármester

adatvédelmi tisztviselő neve: ………………………………………….

 elérhetősége: ………………………………………….

Az adatkezelés

1. célja: a kiosztandó edényzet átadása a jogosultak részére
2. jogalapja: az általános adatvédelmi rendelet 6. cikk (1) bekezdése e) pont szerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.
3. érintett személyes adatok köre: ingatlanhasználó megnevezése, címe és aláírása.
4. fenti adatokat az adatfeldolgozó azon munkatársai ismerik meg, akik az edényzet kiosztásában részt vesznek.
5. adatok megőrzési ideje: az adatfeldolgozó csak és kizárólag az edényzet kiosztásának idejére kezeli fenti adatokat, maximum 2 hónapig, majd azokat visszaszolgáltatja az azt átadó adatkezelő részére.

Adatbiztonsági intézkedések adatfeldolgozó részéről:

* az adatfeldolgozó a személyes adatokat kinyomtatva papíralapon kapja meg adatkezelőtől, azokat nem másolja le, nem digitalizálja és nem sokszorosítja semmilyen formában.
* az egyetlen átadott papíralapú példányon rögzítik az edényzet átvételének aláírással történő elismerését.
* az adatfeldolgozó kezeskedik munkatársainak titoktartásáért.
* munkaidőn kívül az átvételi listákat az adatfeldolgozó megfelelően elzárva tartja.
* sem az adatkezelő, sem az adatfeldolgozó nem továbbítja a jelen Tájékoztató szerinti személyes adatokat harmadik országba, vagy nemzetközi szervezet felé.
* sem az adatkezelő, sem az adatfeldolgozó nem alkalmaz a jelen Tájékoztató szerinti személyes adatok tekintetében automatizált döntéshozatalt vagy profilalkotást.

Az érintettek jogai:

* Az Érintettek hozzáférési joga

Az Érintett jogosult arra, hogy az adatkezelőtől és adatfeldolgozótól visszajelzést kapjon arra vonatkozóan, hogy milyen jellegű személyes adatainak kezelése van folyamatban, továbbá jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az Érintetti személyes adatok kategóriái;
3. azon címzettek, vagy címzettek kategóriái, akikkel, illetve amelyekkel a személyes adatokat közölték vagy közölni fogják;
4. adott esetben a személyes adatok tárolásának tervezett időtartama, vagy ezen időtartam meghatározásának szempontjai.
5. az Érintett joga, a rá vonatkozó személyes adatok helyesbítéséhez, törléséhez, vagy az adatkezelés korlátozásához, továbbá a személyes adatok kezelése elleni tiltakozáshoz;
6. a felügyeleti hatósághoz címzett panasz benyújtásának joga;
7. ha az adatokat nem az Érintettől gyűjtötték, a forrásukra vonatkozó információ;
8. az esetleges automatizált döntéshozatal ténye, az alkalmazott logikára vonatkozó érthető információk, továbbá az az információ, hogy az adatkezelés az Érintettre nézve milyen várható következményekkel jár.

Az adatkezelő és adatfeldolgozó a kezelt személyes adatok másolatait, kérelemre, az érintett rendelkezésére bocsátja.

## Helyesbítéshez való jog

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az Érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

## Törléshez való jog

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az egyéb feltételek fennállása esetén. A törlés joga nem vonatkozik az Adatkezelőre alkalmazandó jogi kötelezettség teljesítése, illetve közérdekből, vagy az Adatkezelőre ruházott közhatalmi jogosítvány gyakorlása keretében végzett feladat végrehajtása céljából kezelt személyes adatok esetében, vagy belső szabályzat által meghatározott kötelező adatkezelésekre, azok megőrzési idején belül.

Egyéb esetekben a törléshez való jog az általános adatvédelmi rendelet vonatkozó fejezetei alapján gyakorolható.

## Az adatkezelés korlátozásához való jog

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes és az Érintett ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez.

Ha az Érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Érintettjogos indokaival szemben.

* A tiltakozáshoz való jog

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez, vagy védelméhez kapcsolódnak.

# Az adatkezeléssel kapcsolatos érintetti jogok gyakorlása:

Az érintett az előzőekben bemutatott jogait írásbeli kérelem alapján gyakorolhatja. Személyes adatkezeléssel kapcsolatos tájékoztatás szóban nem adható.

Amennyiben az érintett személyesen kívánja benyújtani erre vonatkozó kérelmét, azt az adatfeldolgozó elérhetőségein teheti meg.

Az adatfeldolgozó elősegíti az érintett jogainak a gyakorlását, az érintett jogai gyakorlására irányuló kérelmének a teljesítését nem tagadhatja meg, kivéve, ha az érintettet nem lehet azonosítani.

Az adatfeldolgozó indokolatlan késedelem nélkül, de mindenféleképpen a kérelem beérkezésétől számított 30 napon belül tájékoztatja az érintettet a jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a késedelem okainak megjelölésével a kérelem kézhezvételétől számított egy hónapon belül kell tájékoztatni az érintettet.

# Jogorvoslat:

Amennyiben az Érintett úgy véli, hogy személyes adatainak kezeléséhez fűződő jogai sérültek, tájékoztatásért és jogainak gyakorlásáért az adatfeldolgozó vezetőin kívül az adatfeldolgozó Adatvédelmi Tisztviselőjéhez fordulhat.

Bármely érintett a sérelmezett adatkezeléssel szemben jogosult bírósági eljárás megindítására is, az adatkezelő vagy az Érintett lakóhelye szerint illetékes bíróságon.

További jogorvoslat érdekében a Nemzeti Adatvédelmi és Információszabadság Hatósághoz lehet panaszt benyújtani az alábbi elérhetőségek egyikén:

Elnök: dr. Péterfalvi Attila,

Cím: 1024 Budapest, Szilágyi Erzsébet fasor 22/C.,

Elérhetőségek:

telefon +36-1-3911400,

honlap: [www.naih.hu](http://www.naih.hu)

e-mail: ugyfelszolgalat@naih.hu